На основу Решења стечајног судије Привредног суда у Краљеву **6 Ст. бр. 3/2016** од **04.07.2016.** године, а у складу са чланoвима 131, 132. и 133. Закона о стечају («Службени гласник Републике Србије» број 104/2009, 99/2011, 71/2012 - Одлука Уставног суда, 83/2014 ) и Националним стандардом број 5 – Национални стандард о начину и поступку уновчења имовине стечајног («Службени гласник Републике Србије» број 13/2010), као и одредбама Закона о изменама и допунама Закона о Агенцији за лиценцирање стечајних управника («Службени гласник РС*»*, бр. 89/2015), Агенција за лиценцирање стечајних управника као стечајни управник стечајног дужника:

**"ППТ СЕРВОУПРАВЉАЧИ" АД Трстеник- у стечају,**

**ул. Цара Душана бр. 101**

**МБ: 07623925, ПИБ: 101307818**

**О Г Л А Ш А В А**

**Продају дела непокретне и покретне имовине стечајног дужника методом јавног надметања**

|  |  |  |
| --- | --- | --- |
| **Предмет продаје (редни број и назив имовинске целине)** | **Почетна цена (дин.)** | **Депозит (дин.)** |
| ***ИМОВИНСКА ЦЕЛИНА БР.1*****Имовина стечајног дужника „ППТ-СЕРВОУПРАВЉАЧИ АД ТРСТЕНИК“ У СТЕЧАЈУ, ул. Цара Душана бр.101, МБ: 07623925, која се налази на катастарској парцели број 3787/1 КО Трстеник,** **лист непокретности 3829 КО Трстеник, а коју чини:****Пословни простор - Зграда осталих индустријских делатности - ЗГРАДА ЕРЦ-а, у листу непокретности 3829 КО Трстеник означен бројем зграде 4, површине под објектом 372м2, спратности П+2С+ПК, укупне измерене нето површине 1.280,00м2 , у својини стечајног дужника, са обимом удела 1/1, на катастарској парцели 3787/1 КО Трстеник, са припадајућом покретном опремом која се налази у оквиру наведене непокретности а према спецификацији у продајној документацији.** | **19.363.827,43** | **7.745.530,97** |
| ***ИМОВИНСКА ЦЕЛИНА БР. 2*****Имовина стечајног дужника „ППТ-СЕРВОУПРАВЉАЧИ АД ТРСТЕНИК“ У СТЕЧАЈУ, ул. Цара Душана бр.101, МБ: 07623925, која се налази на катастарској парцели број 3787/1 КО Трстеник,** **лист непокретности 3829 КО Трстеник, а коју чини:****Пословни простор - једна просторија пословних услуга, уписан у листу непокретности број 3829 КО Трстеник, као посебан део означен бројем 2, грађевинске површине 204м2, а корисне нето површине 193м2, у својини стечајног дужника са обимом удела 1/1, у приземљу у оквиру зграде број 40, зграда осталих индустријских делатности - ЗГРАДА ПЕСКАРЕ.** | **528.000,00** | **211.200,00** |
| ***ИМОВИНСКА ЦЕЛИНА БР.3*****Имовина стечајног дужника „ППТ-СЕРВОУПРАВЉАЧИ АД ТРСТЕНИК“ У СТЕЧАЈУ, ул. Цара Душана бр.101, МБ: 07623925, која се налази на катастарској парцели бр. 3787/2 КО Трстеник,** **лист непокретности 3829 КО Трстеник, а коју чини:****Пословни простор – Девет и више просторија металопрерађивачке индустрије – у подруму површине 404,75м2 и у приземљу површине 7159,16м2, уписан у лист непокретности 3829 КО Трстеник као посебан део означен бројем 2, у приземљу, укупне нето површине 7.564м2, у својини стечајног дужника са обимом удела 1/1, а у оквиру зграде број 4-Зграда осталих индустријских делатности Производна хала, са припадајућом покретном опремом** **која се налази у оквиру наведене непокретности а према спецификацији у продајној документацији.** | **85.346.456,00** | **34.138.582,40** |
| ***ИМОВИНСКА ЦЕЛИНА БР.4*****Залихе стечајног дужника"ППТ-СЕРВОУПРАВЉАЧИ АД" ТРСТЕНИК" У СТЕЧАЈУ, ул. Цара Душана бр.101, МБ: 07623925 које се налазе на адреси Цара Душана бр.101, Трстеник****Прилог број 2 у продајној документацији – спецификација покретних ствари (статори, мотори, ротори, сервоуправљачи, вентили...)** | **13.773.772,72** | **12.521.611,56** |

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **100.000,00 динара + ПДВ** за целину бр.1; **20.000,00 динара + ПДВ,** за целину бр.2; **200.000,00динара + ПДВ**за целину бр.3; **30.000,00 динара + ПДВ,** за целину бр.4***.*** Профактура се мора преузети на адреси: Солунска 32, Београд- Стари Град , сваког радног дана у периоду од 9:00 до 14:00 часова, уз обавезну најаву поверенику стечајног управника на телефон: 063/691-449 или e-mail: mira.kov011@gmail.com. Крајњи рок за преузимање профактуре, односно уплату и преузимање продајне документације 19.11.2021. године до 14:00 часова;
2. уплате **депозит** (са позивом на редни број имовинске целине из огласа) на текући рачун стечајног дужника број**:** **200-2379350102765-03 код Поштанска штедионица АД банке,** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је 19.11.2021.године). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, 6. спрат, најкасније 19.11.2021. године до 15:00 часова по београдском времену. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до 26.01.2022.године.
3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од 9:00 до 14:00 часова, а најкасније 19.11.2021. године (уз претходну најаву поверенику стечајног управника).

Након уплате депозита, а најкасније до 23.11.2021. године, потенцијални купци, ради правовремене евиденције, морају предати поверенику Агенције за лиценцирање стечајних управника – Центра за стечај: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање (оверено), уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 26.11.2021. године у 12:00 часова на следећој адреси: Агенција за лиценцирање стечајних управника - Центар за стечај, Теразије 23, Београд, III спрат.**

Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 10:00 до 11:50 часова на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од 3 (три) радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 (осам) дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 (три) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/09 и 95/13), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

*Напомена: Није дозвољено достављање оригинала банкарске гаранције пошиљком (обичном или препорученом), путем факса, мејла или на други начин, осим на начин прописану тачки 2. услова за стицање права на учешће из овог огласа.*

*Стечајни управник напомиње да ће у складу са епидемиолошким мерама учесницима пре уласка у просторије АЛСУ бити мерена телесна температура, те да су учесници дужни да се током поступка улествовања у продаји придржавају епидемиолошких мера прописаних одлукама Кризног штаба Владе републике Србије.*

Oвлашћено лице: Повереник Мира Ковачевић, контакт телефон: 063/691-449, контакт e-mail: mira.kov011@gmail.com